Mens han bodde i eksil ble han en av Khomeinis nære rådgivere. Han var blant lederne under revolusjonen i 1979 og ble først visestatsminister og deretter utenriksminister i den første regjeringen etter revolusjonen. Yazdi gikk av i protest da USAs ambassade ble inntatt og diplomatene tatt som gisler. Han kjempet mot de geistliges inntog i politiske maktposisjoner og ble derfor utstøtt av regimet.